راجه پرويز اشرف د وزيراعظمۍ د منصب ذمه وارې سمبال کړي
د پاکستان نوي ټاکل شوي وزيراعظم دخالي په ورځ په باضابطه توگه د وزيراعظمۍ د منصب ذمه وارۍ سمبال کړي دي.
د جمعې په ورځ د پاکستان د 25م وزیراعظم په حېث څوگند پورته کونکي راجه پرویز اشرف د خالي په ورځ په باضابطه توگه د وزيراعظمۍ د منصب ذمه وارې سمبال کړي دي. د وزیراعظم ماڼې ته په رسېدو نوموړي ته گارډ اف انر وړاندې کړل شو. ښاغلې اشرف چې حکومت ته یې د انرژۍ بحران باندې قابو موندلو غټ چېلنج سره مخ دی خپل لمړۍ غونډه هم د دغه ستونزې هوارې لپاره رابللې ده. د جمعې ورځ په قامي اسمبلۍ کې د وزيراعظم په توگه د ټاکل کيدو وروسته راجه پرويز اشرف ، 27ؤ وفاقي او 11ؤ د مرستیال وزيرانو څوگند پورته کړې دی. د څوگند اخستو دستوره د جمعې او خالي په مينځ شپه اسلام اباد کې د صدر په ماڼې کې وشوه چې پکې د دريواړو وسله والو پوځونو مشرانو، دسينيټ چئيرمين او مرستيال چئيرمين، دقومي اسمبلۍ سپيکرې، دسندهـ، خيبرپښتونخوا او گلگت بلتستان اعلي وزيرانو، دمسلم ليگ(ق) صدر چوهدري شجاعت حسين او پخواني وزيراعظم يوسف رضا گيلاني پشمول لوړپوړو چارواکو گډون وکړو. صدر اصف علي زرداري لمړى راجه پرويز اشرف او وروستو وفاقي او د مملکت وزيرانو څخه لوړه واخسته. په لوړه اخستونکو کې احمدمختار، فاروق ستار، نذر محمد گوندل، عبدالحفيظ شيخ، امين فهيم، خورشيد شاه، قمر زمان کائره، فردوس عاشق اعوان، ثمينه خالد گهرکي، فرزانه راجه، مير چنگيز جمالي، منظور وټو، عمر گورگيج، غلام احمد بلور، ارباب عالمگير، حنا رباني کهر، مولا بخش چانډيو، فاروق نائيک، مخدوم شهاب الدين، انجنئير شوکت الله، حاجي خدا بخش راجړ، اسرارالله زهري، رانا فاروق سعيد، پرويز الهي، محمد هزار خان بجاراني او بابرخان غوري شامل دي. دممکلت په وزيرانو کې راحيله بلوڅ، دوست محمد مزاري، امتياز صفدر وړائچ، تسنيم احمد قريشي، صمصام بخاري، معظم علي جتوئي، ملک عظمت خان، ډاکټر نديم احسان ، سردار سليم حيدر او عباس خان افريدي شامل دي. په دغه موقع صدر اصف علي زرداري خپله لنډه وينا کې وويل چې د جمهوري رواياتو مطابق د وزيراعظم ټاکنه مکمل شوه، نوموړي پرويز اشرف ته دوزيراعظم په ټاکل کيدو مبارکي وویله. ښاغلي زرداري په منظم توگه د ايوان په چلولو اسپيکرې فهميده مرزا ته دعقيدت پيرزوئينې وړاندې کړې. صدر اصف علي زرداري وویل پخواني وزيراعظم يوسف رضا گيلاني د مشکلاتو کوټلې مقابله کړې.